《寄巨山》
宋代·刘子翚

分携六换禁城烟，梦也慵飞到日边。
采笔尚怀貂可续，冰衔时许雁遥传。
紫薇院静君宵直，绿苎村深我昼眠。
会身急流归亦好，双筇同访幔亭仙。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。